Nyeste Skilderie af Kiøbenhavn, 1809-12-23
Hs. Majestæt Kongen af Dannemark og Norge og Hs. Majestæt Kongen af Sverrig, besielede af en gjensidig Attraae efter at gjøre Ende paa Krigens Ulykker og igjen at oprette Enighed og god Forstaaelse imellem Dein, samt godt Naboeforhold imellem Deres respective Stater, have til den Ende udnævnt og bemyndiget Befuldmægtigede, nemlig: Hs. Maj. Kongen af Danmark og Norge Hr. Niels Rosenkrantz, hans Kammerherre og Storkors af Dannebrogordenen, og Hs. Majestæt Kongen af Sverrig Hr. Carl Gustav af Adlerberg, hans Kammerherre, Commandeur af Nordstjernordenen, samt Ridder af Sværdordenen; hvilke, efter behørigen at have meddeelt hinanden og udvexlet deres Fuldmagter, som fandtes at være i god og behørig Form, have fastsat, afsluttet og undertegnet følgende Artikler af en Fredstractat: Art. I. Der skal være varig og bestandig Fred, oprigtigt Venskab og godt Naboeskab imellem Hs. Majestæt Kongen af Danmark og Norge og Hs. Majestæt Kongen af Sverrig, Deres Arvinger og Efterfølgere, Deres Stater, Lande og Undersaatter; i Følge heraf, skal en evig Glemsel hvile over alt det som er forefaldet imellem de høie contraherende Magter i Anledning af nuværende Krig; de tvende høie Magter, Deres Arvinger og Efterfølgere ville for Fremtiden vedligeholde en god Harmonie og en fuldkommen Enighed og god Forstaaelse. Art. 2. Ved nærværende Artikel vorder det fastsat, at den Vaabenstilstand, som allerede bestaaer imellem de høie Magter paa alle Steder saavel til Lands som til Vands, i Kraft af Overeenskomster, som ere tidligere end Datum af denne Tractat, skal forandres til en bestandig Ophørelse af alle Fiendtligheder. Art. 3, Krigsfangerne skulle giensidigen frigives, uden nogen Slags Undtagelse og uden Hensyn til Tallets Forskjellighed. De skulle tilbagegives i Masse i den mueligst korte Tid paa et eller flere passende Steder af de respective Grændser og alden Føielighed, som det gode Naboskabs Gjenoprettelse fører med sig, skal vises dem af det Lands Regjering hvor de have været i Fangenskab, hvilken Regjering og skal bære Omkostningerne af deres Transport til det Sted, hvor Udvexlingen skal skee. Begge Regjeringerne gjøre sig ansvarlige for Betalingen af den Gield, som de Krigsfangne maatte have gjort paa de Steder, som vare dem anviiste til Ophold. Regningerne desangaaende skulle giensidigen vorde opgjorte inden en Tid af 2 Maaneder efter Undertegnelsen af nærværende Fredstractat og blive betalte saa snart skee kan. Art. 4. Det Beslag, som er lagt paa Gods og Eiendom, tilhørende de tvende Souverainers respective Undersaattere, ligesom og den Embargo, som er lagt paa deres Skibe i begge Landes forskjellige Havne, da Krigen blev erklæret, skulle vorde hævede, saasnart nærværende Tractat er bleven ratificerer. De respective Undersaatteres Fordringer, hvis Omhandling for Domstolene er bleven afbrudt formedelst Krigen, skulle fra selv samme Øieblik af igjen have deres frie Gang. Att. 5. De ældre imellem Deres danske og svenske Majestæters Forgjængere sluttede Fredstractater, navnligen: Kjøbenhavns=Tractaten af 27de Maji 1660 og Tractaten, undertegnet i Stockholm, den 3die Junii og i Frederiksborg den 3die Julii 1720, gjenoprettes ved nærværende Tractat og sættes paa nye i Kraft efter deres hele Jndhold og Betingelser, forsaavidt disse ikke staae i Modsigelse med det, som i nærværende Tractats Artikler er fastsat. (Fortsættes.)